6. โครงการในอนาคต

  6.1 สายธุรกิจ ICT Solutions & Services อยู่ระหว่างดำเนินการเข้าซื้อกิจการบริษัท
  พอร์ทัลเน็ท จำกัด ซึ่งประกอบธุรกิจให้เช่าระบบคอมพิวเตอร์ซอฟต์แวร์สำเร็จรูปสำหรับธุรกิจหลัก
  (ERP) แก่การไฟฟ้าส่วนภูมิภาค ระยะเวลาให้เช่าตามสัญญา 5 ปี มูลค่าโครงการรวม 3,192
  ล้านบาท ซึ่งจะเป็นการช่วยสร้างรายได้คงที่ที่แน่นอนให้กับบริษัท
  และลดความเสี่ยงจากรายได้ระยะสั้น
  รวมถึงเป็นจุดเริ่มต้นธุรกิจที่ดีกับการไฟฟ้าส่วนภูมิภาคอันเป็นการเพิ่มฐานลูกค้าที่เป็นรัฐวิสาหกิจขนาดใหญ่ให้กับบริษัท
  โดยบริษัท สามารถเทลคอม จำกัด (มหาชน) จะซื้อหุ้นสามัญจาก บริษัท เอ็มลิ้งค์ เอเชีย
  คอร์ปอเรชั่น จำกัด (มหาชน) จำนวน 999,940 หุ้น คิดเป็นร้อยละ 99.99
  ของหุ้นที่จำหน่ายแล้ว ทั้งหมดของ บริษัท พอร์ทัลเน็ท จำกัด เป็นจำนวนเงิน 140 ล้านบาท
  และซื้อหนี้โดยเข้ารับโอนสิทธิเรียกร้องในหนี้สิน และ/หรือชำระหนี้สิน
  ตามสัญญาเงินกู้ระหว่างบริษัท เอ็มลิ้งค์ เอเชีย คอร์ปอเรชั่น จำกัด (มหาชน) (ในฐานะผู้ให้กู้
  ) กับ บริษัท พอร์ทัลเน็ต จำกัด (ในฐานะผู้กู้)

2.  สายธุรกิจ ICT Solutions & Services
    อยู่ระหว่างดำเนินการที่จะเปิดให้บริการสื่อสารทางเสียงผ่านระบบอินเทอร์เน็ต หรือ VoIP
    โดยมุ่งเน้นกลุ่มเป้าหมายสำหรับองค์กรที่ต้องมีการติดต่อกับต่างประเทศ
    รวมถึงกลุ่มผู้ใช้ที่เดินทางจากประเทศไทย ไปยังประเทศต่างๆ
    ซึ่งมีความต้องการที่จะติดต่อกลับมายังประเทศไทย โดยจะมีผลิตภัณฑ์และบริการต่างๆ ดังนี้

    1.  บริการโทรศัพท์ผ่านระบบอินเทอร์เน็ตด้วยอุปกรณ์ IP Phone หรือ Adaptor Box
        เป็นการให้บริการโทรศัพท์ผ่านอินเทอร์เน็ต ซึ่งผู้ใช้จะโทรจากเครื่องโทรศัพท์ IP
        Phone หรืออุปกรณ์ Adaptor Box ต่อกับเครื่องโทรศัพท์ปกติ เชื่อมต่อผ่านอินเทอร์เน็ต
        ไปยังผู้รับปลายทางในประเทศต่างๆ ได้ทั้งเครื่องคอมพิวเตอร์ที่ใช้ Softphone
        โทรศัพท์ IP Phone โทรศัพท์ประจำที่ และโทรศัพท์เคลื่อนที่

    2.  บริการโทรศัพท์ผ่านระบบอินเทอร์เน็ตด้วยซอฟต์แวร์(Softphone)
        เป็นการให้บริการโทรศัพท์ผ่านอินเทอร์เน็ต
        ซึ่งผู้ใช้จะโทรโดยใช้ซอฟต์แวร์จากเครื่องคอมพิวเตอร์ เชื่อมต่อผ่านอินเทอร์เน็ต
        ไปยังผู้รับปลายทางในประเทศต่างๆ ได้ทั้งเครื่องคอมพิวเตอร์ที่ใช้ Softphone
        โทรศัพท์ IP Phone โทรศัพท์ประจำที่ และโทรศัพท์เคลื่อนที่

    3.  บริการ Virtual Telephone Number
        ซึ่งเป็นการให้บริการเลขหมายโทรศัพท์ในแต่ละประเทศ สำหรับการโทรจากประเทศนั้นๆ
        กลับมาสู่ประเทศไทย โดยผ่านระบบ VoIP
        ซึ่งจะทำให้ผู้โทรจะเสียค่าบริการเท่ากับอัตราค่าบริการโทรศัพท์ปกติในประเทศนั้นๆ
        (Local Minute Rate)

    4.  บริการบัตรโทรศัพท์ทางไกลระหว่างประเทศ
        สำหรับการโทรจากต่างประเทศมาสู่ประเทศไทย และจากประเทศไทยไปยังต่างประเทศ
        ด้วยการใช้เทคโนโลยี VoIP
        ซึ่งผู้ใช้สามารถโทรได้จากโทรศัพท์พื้นฐานหรือโทรศัพท์เคลื่อนที่ โดยจะมีการพัฒนา
        Application รองรับการใช้งานบัตรโทรศัพท์ และผนวกรวมเข้ากับโทรศัพท์เคลื่อนที่
        i-mobile ซึ่งเป็นผลิตภัณฑ์ของกลุ่มบริษัทสามารถ
        เพื่อเพิ่มประสิทธิภาพและความสะดวกในการใช้งานให้กับ ผู้ใช้

    5.  บริการ Information Content ผ่านระบบ VoIP
        ซึ่งเป็นการให้บริการข้อมูลข่าวสารและสาระบันเทิงต่างๆ
        โดยสำหรับคนไทยทั้งในและต่างประเทศสามารถใช้บริการได้ผ่านโทรศัพท์ระบบ VoIP

3.  สายธุรกิจ ICT Solutions & Services อยู่ระหว่างดำเนินการเข้าซื้อกิจการบริษัท
    สามารถ อินโฟเนต จำกัด ซึ่งประกอบธุรกิจให้บริการอินเทอร์เน็ต ISP
    เพื่อขยายบริการเพิ่มเติมด้าน Multimedia Services เช่น VoIP
    และขยายฐานลูกค้าในสายธุรกิจ IP Business ทั้งนี้ บริษัท สามารถเทลคอม จำกัด
    (มหาชน) จะซื้อหุ้นทั้งหมดของ บริษัท สามารถ อินโฟเนต จำกัด จาก บริษัท
    สามารถคอร์ปอเรชั่น จำกัด (มหาชน)
    ที่ถืออยู่ในปัจจุบันและที่จะได้มาในอนาคตภายหลังการปรับโครงสร้างทุนของ บริษัท สามารถ
    อินโฟเนต จำกัด แล้วเสร็จ